**Crăciun de neuitat**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crăciun de neuitat

1

...

(Vom asculta colinde

În noaptea de Crăciun

Și-n brațe te voi prinde

Când stele s-or aprinde

Șoapte dulci să-ți spun!)

2

...

O, cât e cerul de adânc,

Câte stele el cuprinde

Și-n Crăciunul cel curând,

Miliarde va aprinde!

...

Din câte cerul va aprinde,

Poate sute, poate mii,

Vor cădea pe la copii,

Ca să cânte ei, colinde!

...

Dar miliarde se aprind,

Și toate cele ce rămân,

Vor fi, în noaptea de Crăciun,

Dulcele nostru colind!

...

Iar din toate care cad,

Unele vor poposi

În sufletu-ţi frumos şi cald

Și-n tine vor străluci!

3

...

Mi-e dor să văd din nou zăpezi,

Ce-acoperă pământul,

Cât cuprinde-apoi să vezi

Troiene strânse în grămezi

Ce le aduce vântul!

...

În cameră să fie cald,

Noi să privim peste zăpezi

Steluțele din cer cum cad

Și se așează-ncet în brad,

Strălucind în ochii-ți verzi!

...

Iar în lumina lunii, slabă,

Cât ne vor cuprinde ochii

Toată îndinderea cea albă,

Noaptea, ne pară mai degrabă

Dans cu zâne-n albe rochii!

...

Și noaptea plină de mister,

Când fulgii de nea se depun

Plutind în vânt, sclipind în ger,

Ne spune: timpu-i efemer,

Păstrați în voi acest Crăciun!